Tomás de Aquino

Marangatu Tomás de Aquino (Italiañe'ẽme, Tommaso d'Aquino; Roccasecca,Fra' Giovanni Fiore da Cropani, historiador calabrés del siglo XVII, en su obra Della Calabria illustrata (De la Calabria ilustrada) sostiene que Tomás de Aquino había nacido en Belcastro; una tesis sostenida también por Gabriele Barrio en su obra De antiquitate et situ Calabriae (Sobre la antigüedad y el lugar de Calabria, en cinco libros), y por Girolamo Marafioti, teólogo de la Orden de los Menores Observantes en su obra Cronache ed antichità della Calabria (Crónicas y antigüedades de la Calabria). 1224/1225 - Abadía de Fossanova, 7 jasyapy 1274) ha'e akue peteĩ pa'i katóliko, tupãkuaatyhára ha arandupykuaatyhára oikóva Jeroviapyhára aty umi Oñemoñe'ẽva peguápe, herakuãite omotenondégui escolástica mbo'epy ha oipytyvõ oñemotenonde hag̃ua pe tupãkuaaty oñemboypykatúva. Ñañe'ẽrõ metafísica rehegua, jahecháta hembiapokue ha'eha marandu heñoiha imandu'apyrevéva saro'y XIII pegua, upéicha avei hembiapokue rupive oñemopyenda umi ñeimo'ã aty ha'éva tomismo ha neoescolástica.

Tupão katóliko ombohéra ichupe karaiñe'ẽme Doctor Angélico, Doctor Común ha Doctor de la Humanidad ramo ha he'i hembiapokuégui ha'eha mba'e omopyendáva arandupykuaaty ha tupãkuaaty mbo'erã. Ha'e akue tupãkuaaty ojepy'amongetáva kuaaukahára tenondegua.
Imba'eje'e Aristóteles hembiapokue rehegua omoherakuã porãite ichupe, upéva rupive ikatu oñembojoaju katóliko jerovia ha Aristóteles ñeimo'ã. Upéicha avei, oguahẽ hese Platõ ñeimo'ã ohaiháicha Agustín de Hipona, Aristóteles ñeimo'ã ohaiháicha Averroes ha Maimónides, ha'e omomba'ekuaa umívape.

Hembiapokue herakuãvéva ha'e pe Summa theologiae, aranduka guasu omombykyhápe katóliko mbo'epy oñe'ẽvo 495 porandu rehegua oñemohendáva jehaipy rupive (ko'ápe jajuhu umi 5 tape), ha pe Summa contra gentiles, aranduka aty ohaihápe mba'éichapa ikatu oñeñangareko katóliko jerovia arandupykuaaty rupive (ko'ápe jajuhu 410 jehaipy oñemohendáva irundy arandukápe), karai Raimundo de Peñafort ojapouka.

Tomás de Aquino rupive ikatu oñemomarandu jey pe metafísica rehe, hembiapokue tupãkuaaty rehegua imba'eguasuite, upéicha avei hembiapokue oñe'ẽva tekoiterape rehegua mba'e imandu'apyitéva. Oiko chugui marangatu katóliko jeroviapy rehegua ary 1323 jave, ha upéi Karai arandu Tupãoguigua ary 1567 jave, upe rire oiko chugui mbo'ehaovusu katóliko rerekua ary 1880 jave. Ojegueromandu'a chupe pe arete rupive ojejapóva 28 jasyteĩme. Karai arandu Ingyatérra pegua Anthony Kenny he'i Tomás de Aquino-gui ha'eha "peteĩ umi arandupykuaatyhára tuichavéva ko yvy vore kuarahyreikeguápe".Aquinas, Thomas (1993). Selected Philosophical Writings. Oxford University Press. pp. Xi. ISBN 0-19-283585-8.

 Mandu'apy 

Ñemohenda:Tupãkuaaty
Ñemohenda:Tekove Italiagua